钦定古今图书集成/明伦汇编/氏族典/第237卷 > 张僧皓
## 钦定古今图书集成/明伦汇编/氏族典/第237卷 > 张僧皓

按《魏书张烈传》：“烈弟僧皓，字山客，历涉群书，工于谈
说，有名于当世。熙平初，征为谏议大夫，正光五年，以
国子博士征之。孝昌二年，征为散骑侍郎，并不赴，世
号为征君焉。好营产业，孜孜不已，藏镪巨万，他资亦
称是。兄弟自供俭约，车马瘦敝，身服布裳，而婢妾纨
绮。僧皓尤好蒲奕，戏不择人，是以获讥于世。前废帝”
时。崔祖螭举兵攻东阳城。僧皓与同事。败死于狱。籍
没家产。出帝初诉复业。